
Se aprobă și se prezintă Parlamentului spre examinare proiectul de lege pentru completarea cu articolul 1251 a Legii comunicațiilor electronice nr. 72/2025.


Prim-ministru                                                      Alexandru MUNTEANU  

Contrasemnează:


Viceprim-ministru,
ministrul dezvoltării
economice și digitalizării	          Eugeniu Osmochescu


Ministrul afacerilor interne                                   Daniella Misail-Nichitin   




                          Aprobat în ședința Guvernului din __/____2026 
                                                             prin decizia protocolară nr._____/2026


Proiect

L E G E
pentru completarea cu articolul 1251 
[bookmark: _Hlk206084754]a Legii comunicațiilor electronice nr. 72/2025 

	Parlamentul adoptă prezenta lege organică.

Articolul I. – Legea comunicațiilor electronice nr. 72/2025 (Monitorul Oficial al Republicii Moldova, 2025, nr. 226-228, art. 266) cu modificările ulterioare, se completează cu articolul 1251, cu următorul cuprins: 

[bookmark: _Hlk217033650]„Articolul 1251. Identificarea utilizatorilor serviciilor de comunicații electronice mobile accesibile publicului și protecția confidențialității datelor.
(1) Furnizorii de servicii de comunicații electronice mobile accesibile publicului sunt obligați să identifice utilizatorii serviciilor respective, indiferent de tipul ofertei (abonament sau cartelă preplătită), la momentul încheierii contractului de abonament sau, în cazul cartelelor preplătite, cel târziu la momentul activării acestora.
(2) Identificarea utilizatorilor se realizează în baza unui act de identitate valabil sau prin mijloace de identificare electronică, cu colectarea următoarelor date:
a) pentru persoanele fizice care se identifică cu acte de identitate emise de Republica Moldova – numele, prenumele, IDNP, datele actului de identitate (denumirea, seria, numărul), iar furnizorul de servicii de comunicații electronice mobile accesibile publicului verifică datele și valabilitatea acestuia cu interogarea Sistemului informațional „Registrul de stat al populației”, prin intermediul platformei de interoperabilitate MConnect, în condițiile Legii nr.142/2018 cu privire la schimbul de date și interoperabilitate;
b) pentru persoanele fizice care se identifică cu acte de identitate emise de alte state – numele, prenumele, datele actului de identitate (denumirea, seria, numărul și data expirării), iar furnizorul de servicii de comunicații electronice mobile accesibile publicului reține o copie a actului de identitate, în condițiile legislației privind protecția datelor cu caracter  personal.
c) pentru persoanele juridice din Republica Moldova – denumirea, IDNO, precum și datele prevăzute la lit. a) sau b) referitoare la persoana împuternicită să reprezinte utilizatorul în legătură cu identificarea acestuia;
d) pentru persoanele juridice din alte state – denumirea, țara de origine și numărul de înregistrare în registrul comercial al statului străin, precum și datele prevăzute la lit. a) sau b) referitoare la persoana împuternicită să reprezinte utilizatorul în legătură cu identificarea acestuia, iar furnizorul de servicii de comunicații electronice mobile accesibile publicului reține copia documentului care atestă înregistrarea persoanei juridice în registrul comercial al statului străin.
(3) La alegerea furnizorilor de servicii de comunicații electronice mobile accesibile publicului, identificarea utilizatorilor serviciilor de comunicații electronice mobile accesibile publicului poate fi efectuată prin una sau mai multe dintre următoarele metode:
1) în punctele de vânzare proprii ale furnizorului de servicii de comunicații electronice mobile accesibile publicului;
2) în punctele de vânzare ale persoanelor împuternicite de operator, astfel cum sunt definite în art. 4 al Legii nr. 195/2024 privind protecția datelor cu caracter personal, în baza unui contract sau a unui alt temei juridic corespunzător;
3) la distanță, prin: 
a) mijloace de identificare electronică (semnătură electronică calificată) sau alte mijloace electronice oferite de către un prestator de servicii de încredere calificat, în condițiile Legii nr. 124/2022 privind identificarea electronică și serviciile de încredere și ale actelor normative subsecvente;
b) mijloace digitale, constând într-un proces de identificare și de verificare a identității persoanei fizice în baza actelor de identitate prezentate, a măsurătorilor semnalmentelor biometrice faciale, a comparării de imagini și a informațiilor comunicate de persoana fizică, cu interogarea, în măsura în care este aplicabil, a Sistemului informațional „Registrul de stat al populației”, prin intermediul platformei de interoperabilitate MConnect, în condițiile Legii nr. 142/2018 cu privire la schimbul de date și interoperabilitate;
c) alte mijloace electronice oferite de către furnizorul de servicii de comunicații electronice mobile accesibile publicului, în cazul în care datele de identificare ale utilizatorului au fost anterior verificate în legătură cu un alt număr prin una dintre metodele prevăzute la subpct. 1) și 2), precum și la 
lit. a) și b).
(4) Până la finalizarea procesului de identificare, cartelele SIM/eSIM pot fi utilizate doar pentru serviciile tehnice minime necesare, stabilite de Agenție.
(5) În procesul de identificare a furnizorilor de servicii de comunicații electronice mobile accesibile publicului păstrează datele de identificare ale utilizatorilor ale căror cartele au fost activate, pe întreaga durată de utilizare a serviciului și pentru o perioadă de 12 luni de la încetarea utilizării numărului, în conformitate cu art. 125 alin. (3) și cu legislația privind protecția datelor cu caracter personal.”
Articolul II. 
(1) Prezenta lege intră în vigoare la expirarea a 12 luni de la data publicării în Monitorul Oficial al Republicii Moldova.
(2) Prevederile prezentei legi se aplică doar numerelor activate după data intrării în vigoare a prezentei legi.
(3) Până la intrarea în vigoare a prezentei legi, Agenția Națională pentru Reglementare în Comunicații:
a) va aproba reglementările privind stabilirea serviciilor tehnice minime necesare menționate la art. I, în partea ce vizează redacția art. 125¹ alin. (4) al Legii comunicațiilor electronice nr. 72/2025;
b) își va aduce actele sale normative în concordanță cu prezenta lege.


PREŞEDINTELE PARLAMENTULUI	

